《移竹诗伯封垂和且闻兄弟皆欲作因用元韵奉寄 其二》
宋代·李洪

密密脩篁入槛寒，君来移取出檐竿。结根久近幽人屋，解箨宜檐壮士冠。

曾共马兰同请客，不忧苜蓿但堆盘。从今莫羡萧郎画，风月良宵仔细看。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。